EELNÕU



*RAKVERE VALLAVOLIKOGU*

**MÄÄRUS**

**Sõmeru**

**Raieloa väljaandmise tingimused ja kord**

Määrus kehtestatakse looduskaitseseaduse § 45 ja kohaliku omavalitsuse korralduse seaduse§ 6 lg 3 p 1 alusel.

**§ 1. Määruse reguleerimisala**

Raieloa väljaandmise tingimused ja kord (edaspidi kord) sätestab puude raieks loa taotlemise ning väljastamise tingimused ja korra Rakvere valla tiheasustusalas. Kord ei reguleeri kasvava metsa (metsaseaduse tähenduses) ja viljapuude raiumist.

**§ 2. Mõisted**

Käesolevas korras kasutatakse mõisteid järgmises tähenduses:

1. **puu**– kasvav puu, mille rinnasdiameeter (tüve läbimõõt 1,3 meetri kõrguselt juurekaelast) on vähemalt 10 sentimeetrit, kõrghaljastuse element;
2. **tiheasustusala**– Rakvere valla üldplaneeringuga määratletud tiheasustusega ala;
3. **raie**- puu langetamine või võra oluline kujundamine (välja arvatud kuivanud okste kõrvaldamine);
4. **raieluba**- luba, mis annab õiguse puu raieks ning määrab raietööde kõrvaltingimused;
5. **raierahu periood**- ajavahemik lindude pesitsemise ajal, millal puu raiumist võib mitte lubada;
6. **asendusistutus**- maha raiutava puu asemele istutatav puu või puud.

**§ 3. Raieluba**

1. Puude raie tiheasustusalal on lubatud Rakvere Vallavalitsuse vastava valdkonna eest vastutava ametniku (edaspidi  *ametnik*) poolt välja antud raieloa alusel.
2. Puude raiumine, raiese äravedu ja raiekoha koristamine toimub raieloa saanud isiku kulul ja vastutusel.
3. Puu raieluba tuleb taotleda puu langetamisel või võra kõrguse ja/või laiuse kärpimise korral üle 50%. Puu okste kärpimisel tuleb järgida, et pärast tööde teostamist oleks tagatud puu elujõulisus.
4. Raieluba väljastatakse tasuta.

**§ 4. Raieloa taotlemine, läbivaatamine ja väljaandmine**

1. Raieloa taotlemise õigustatud isikuks (edaspidi taotleja) on puu kasvukoha:
2. kinnistu omanik(ud) või omaniku (omanike) esindaja lihtkirjaliku volituse alusel;
3. riigimaa valitseja;
4. munitsipaalmaa või munitsipaalehitise teenindusmaa valdaja.
5. Taotleja esitab vallavalitsusele kirjaliku raieloa taotluse (lisa 1), milles märgib ära järgmised andmed:
6. taotleja nimi, kontaktandmed;
7. raiutavate puude arv;
8. põhjendus puu(de) raieks;
9. puu(de) kasvukoht, kinnistu aadress;
10. puu(de) raiumise orienteeruv aeg;
11. omandisuhe puude kasvukohaga;
12. kinnitus selle kohta, et puude raiumisel järgitakse ohutusnõudeid ning tagatakse heakord;

8) enne raiet peab taotleja raie kooskõlastama töötsoonis asuvate naaberkinnistu-, elektri-, sideliinide ja teede valdajatega;

1. Täiendavad nõuded, mis peavad olema täidetud enne loa taotlemist:
2. kui puu(d), mida soovitakse raiuda, asub kaitstaval loodusobjektil, on vaja saada nõusolek kaitstava loodusobjekti valitsejalt;
3. kui puu(d) asub kinnismälestisel või muinsuskaitsealal või kinnismälestise kaitseks kehtestatud kaitsevööndis, on vaja saada nõusolek Muinsuskaitseametilt;
4. kui puu(d) asub veekaitsevööndis, on vaja saada nõusolek maakonna keskkonnateenistuselt, välja arvatud raie maaparandussüsteemi eesvoolul maaparandushoiutööde tegemisel.
5. Ametniku ülesanded raieloa taotluse menetluses:
6. kontrollib taotluses esitatud andmete õigsust, vajadusel nõuab taotlejalt täiendavaid dokumente ja selgitusi;
7. taotluses esitatud valeandmete korral lõpetab taotluse menetlemise raieluba väljastamata;
8. otsustab raieloa andmise või mitteandmise 10 (kümne) tööpäeva jooksul alates selle taotlemisest;
9. kui on vajadus raiuda kokku üle 10 puu, siis suunab otsustamise vallavalitsusele, valmistades ette vastava eelnõu;
10. vormistab määruse lisas 2 toodud puude raieloa kahes eksemplaris, millest üks eksemplar väljastatakse taotlejale ja teine jääb vallavalitsusele;
11. märgistab puud looduses.
12. Puu raiumiseks ei ole luba vaja kui:
    1. puu on kuivanud;
    2. see on lubatud kehtestatud detailplaneeringus või ehitusprojektis, mille alusel on väljastatud kehtiv ehitusluba.

**§ 5. Raieloa andmisest keeldumine**

Raieluba ei väljastata, kui:

* 1. raieloa taotlus ei vasta paragrahvis 4 lg 1, lg 2 ja lg 3 esitatud nõuetele ja taotleja ei kõrvalda puudusi talle selleks antud tähtaja jooksul;
  2. tegemist on olulise tähtsusega põlispuu(de)ga, eripäras(t)e või muul põhjusel väärtusliku (väärtuslike) puu(de)ga;
  3. raiumine kahjustaks väärtuslikke loodus- ja kultuurmaastikke, rohe-võrgustikku või rikuks vaateid või oleks muul viisil vastuolus avalike huvidega.

**§ 6. Hädaolukord**

Hädaolukorras võib puud raiuda käesolevas korras nimetatud loata, kui on tekkinud avariiolukord ning loa taotlemise ajal tekiks oht inimeste elule, tervisele või varale. Käesolevas punktis nimetatud asjaoludel teostatud puu raiumisest tuleb esimesel võimalusel, aga hiljemalt 5 (viis) tööpäeva jooksul teatada Rakvere Vallavalitsusele.

**§ 7. Raieloa kehtivus**

1. Ametniku poolt väljastatud ja tema poolt allkirjastatud raieluba kehtib 1 (üks) aasta alates selle väljastamise kuupäevast.
2. Raieluba on tõestusdokumendiks loa alusel raiutud puitmaterjaliga teostatavatele edasistele toimingutele (transport saeveskisse, paberipuu müük, küttepuude müük jm).
3. Raietöödega tegelev juriidiline või füüsiline isik on kohustatud raiealal raietoimingute läbiviimise perioodil kaasas kandma kehtivat raieluba või selle koopiat ning esitama selle järelevalveametniku nõudmisel. Juhul kui raietoiminguid viib läbi kolmas isik, tuleb järelevalveametnikule esitada raieloa omaniku poolt koostatud volikiri.

**§ 8. Haljastuse taastamine**

* 1. Ametnikul on õigus raieloa väljastamise kõrvaltingimusena nõuda raiutavate puude asendusistutust, seda kuni 5 uut puud iga langetatud puu eest valla KOV ametniku poolt ettenähtud kohas. Puu asendusistutuse korral nõuab vastav ametnik taotlejalt garantiikirja, milles on näidatud raieloa taotleja kohustus istutada määratud ajaks vastav arv puid ning istutuskoht. Garantiikiri vormistatakse koos raieloaga ühel blanketil.
  2. Võimalusel tehakse asendusistutus endises asukohas või selle läheduses, arvestades naabrusõigusi.
  3. Asendusistutust koordineerib, korraldab ja peab arvestust vallavalitsuse vastav ametnik.
  4. Asendusistutuse kohustuse saaja tagab raieloas nõutud kõigile asendatud puudele vajalikud kasvutingimused.
  5. Kui asendatud puu hävib 2 aasta jooksul istutuse fikseerimisest vastava ametniku poolt, on õigus nõuda samaväärsete asenduspuude istutamist.

**§ 9. Raie keelamine raierahu perioodil**

Lindude pesitsemise ajal võib keelata puu raiumist kohtades, kus vastav ametnik on registreerinud pesitsevaid linde.

**§ 10. Vastutus**

(1) Raietööde tehniliselt õige teostamise ja raiekoha tähtajaks puhastamise eest vastutab raieloa taotleja.

(2) Loata raiumisel ja raiekoha korrastamata jätmisel teeb vallavalitsus raieloa omanikule ettekirjutuse, mille tähtajaks täitmata jätmisel võib rakendada asendustäitmist või sunniraha *asendustäitmise ja sunniraha seaduses* ettenähtud korras.

(3) Raieloa saaja on kohustatud kaitsma kolmandatele isikutele kuuluvaid tehnovõrke ja rajatisi. Tema süül tekitatud kahju tuleb hüvitada.

(4) Korra rikkumise menetlus toimub vastavalt looduskaitseseaduse, karistusseadustiku ja väärteomenetluse seadustiku sätetele.

**§ 11. Järelevalve teostaja**

Järelevalvet käesoleva korra ja selle alusel väljastatud lubade täitmise üle teostab Rakvere Vallavalitsus.

**§ 12. Rakendussätted**

(1) Kinnitada avalduse vorm raieloa taotlemiseks (lisa 1).

(2) Kinnitada raieloa vorm (lisa 2).

(3) Määrus jõustub kolmandal päeval peale Riigi Teatajas avaldamist.

[Lisa 1](https://www.riigiteataja.ee/aktilisa/4270/2201/3008/LISA%201%20-muudetud.pdf) **Raieloa taotluse vorm**

[Lisa 2](https://www.riigiteataja.ee/aktilisa/4270/2201/3008/LISA%202%20-muudetud.pdf) **Raieloa vorm**

**LISA 1**

KINNITATUD Rakvere Vallavolikogu \_\_\_\_\_\_\_\_\_\_\_\_ määrusega nr \_\_\_\_\_\_\_

**RAIELOA TAOTLUS**

**Taotleja andmed**

**Taotleja nimi** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Volitatud esindaja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Isikukood/registrikood**\_\_\_\_\_\_\_\_\_\_\_\_\_\_\_\_\_\_\_\_\_\_\_

**Elukoha/asukohaaadress** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kontaktandmed** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Puu(de) kasvukoht** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Puu (de) arv** ­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Puu(de) raiumise põhjus** **ja orienteeruv aeg** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kinnitan oma allkirjaga, et puude raiumisel järgitakse ohutusnõudeid, tagatakse heakord ning raie on kooskõlastatud vastavalt korra § 4 lg 2 p 8.

LISA:

• koopia krundiplaanist, kuhu on kantud raiutavate puude asukoht;

• kinnistu omandiõigust tõendav dokumentatsioon;

• korteri- või elamuühistu üldkoosoleku protokoll või juhatuse otsus, kui raieõigust taotletakse ühistu territooriumil olevale puule;

• esindusõigust tõendav dokument (volikiri), kui taotluse esitab esindaja.

• koopia Keskkonnaameti nõusolekust (vajadusel);

• koopia Muinsuskaitseameti nõusolekust (vajadusel);

\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

/allkiri/ /kuupäev/

**LISA 2**

KINNITATUD Rakvere Vallavolikogu ­­­­­­­­­­­­\_\_\_\_\_\_\_\_\_\_ määrusega nr ­­\_\_\_\_\_\_\_\_\_\_\_

**RAIELUBA NR** ­\_\_\_\_\_

**Raieloa saaja** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Isikukood/registrikood** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Esindaja elukoha/asukoha aadress**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Taotluse esitamise kuupäev**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Puu(de) raiekoha andmed**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kinnistusregistri nr** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Raiutavate puude asukoht** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Raiutavate puu(de) liik**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Arv** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kokku** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Raieloa kehtivus** \_\_\_\_\_\_\_\_\_\_\_\_\_\_\_\_\_\_\_\_\_\_

**ERITINGIMUSED:**

Puu langetamisel tagada möödakäijate ohutus ning elamute läheduses tagada ohutus hoonetele ja elektriliinidele.

Tööde teostaja on kohustatud likvideerima kõik kahjud, mis on tekitatud raie käigus.

Iga langetatud puu asemele tuleb piirkonda istutada vähemalt 1 (kuni 5) uue puu istik (min kõrgus 1m). Vajadusel konsulteerida heakorraspetsialistiga.

Raieluba kehtib 1 aasta alates raieloa kinnitamise kuupäevast

**Raieloa väljastas:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ /allkiri/

**Raieloa võttis vastu:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ /allkiri/

**Asendusistutuse garantiikiri** \_\_\_\_\_\_\_\_\_\_\_\_\_\_\_\_\_\_ /allkiri/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /raieloa väljastamise kuupäev/